|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Astrocytoma PET ope dinotum.
**Astrocytomata** sunt genus cancrum cerebri ex genere cellularum glialium, astrocytis enim, orientia. Distinguitur inter astrocytomata cum zonis infiltrationis et angusta (ut apud astrocytoma pilocyticum) et ampla diffusaque (ut glioblastoma multiforme).

Atrocytomata attribuuntur gregi gliomatum quae in cellulis glialibus oriuntur. Qui tumores ubilibet in systemate nervoso, et in structuris cerebralibus et in medulla spinali inveniuntur, et in qualibet hominis aetate fiunt, quamquam gradus tutiores aetatem iuveniorem praeferunt ac pluriens in base cerebri sunt.

Ab anno 2016 classificatio astrocytomatum, ut ceterorum cancrorum cerebri, non solum de *histopathologicis* sed etiam *criteriis geneticis* pendunt.

Epidemiologia
-------------

Notio de verbis Graecis *ἄστρον* 'stella' et *κύτος* 'cellula' derivatur. Suffixum *-oma* quodvis tumor significat.

Cancri cerebri
--------------

 Pagina principalis est: Cancer cerebri 
Etiam in systema nervosum centrale tumores et benigni et maligni invadere possunt. Anno 2016 ordo mundi sanitarius (*WHO*) classificationem divulgavit novam, nunc criteriis cum phaenotypicis tum genotypicis composita. Inter eos *tumores astrocytici diffusi et oligodendrogliales* et *alii tumores astrocytici* duo greges propii constituunt.

Pathophysiologia
----------------

Effectus tumoris regionales compressionem parenchymatis cerebralis, invasionem, destructionem sunt. Sequuntur hypoxia arterialis et venosa, incrementum pressionis intracranialis, mutationes metabolicos.

Neuropathologia
---------------

Hodiernis temporibus systema gradiens ordninis mundi sanitarii (*WHO*) adhibetur. Gradus I ad IV definiti sunt, cum gradibus incrementibus gradus malignitatis auget. Criteria prasentiae tumoris exorti sunt indicia *atypiae*, *mitosis*, *proliferationis epithelialis* atque *necrosis*.

### Atypia cellularis

Atypia est notio generalis cuiusque mutationis structurae normalis cellularum in textum irregularem.

### Mitoses

 Pagina principalis est: Mitosis 
### Proliferatio cellularis

Proliferatio et incrementum numeri cellularum (hyperplasia) et voluminis singularum cellularum (hypertrophia) intra textum notat.

### Necrosis parenchymalis

 Pagina principalis est: Necrosis

Classificationes
----------------

### Systema gradiens secundum *WHO* 2007 (pars versionis vetae)

| GradusOMS (*WHO*) | Astrocytomata | Notae |
| --- | --- | --- |
| I | * Astrocytoma pilocyticum
* Astrocytoma cellularum gigantum subependymale
* Subependymoma
 |  |
| II | * Astrocytoma fibrillare
* Xanthoastrocytoma pleomorphicum
* Oligoastrocytoma mixtum
 |  |
| III | * Astrocytoma anaplasticum
 | sine proliferatione vasculari et necrosi |
| IV | * Glioblastoma multiforme
 | cum proliferatione vasculari vel necrosi |

#### Astrocytoma pilocyticum (*WHO* gradus I)

Astrocytoma pilocyticum sive *astrocytoma pilocyticum iuvenile* vel *astrocytoma cerebellare cysticum* est tumor cerebri infantium et adulescentium. Imprimis in trunco cerebri et cerebello locatum invenitur.

#### Xanthoastrocytoma pleomorphicum (*WHO* gradus II)

Xanthoastrocytoma pleomorphicum imprimis infantibus et adulescentibus (circiter 12 annorum natibus) invadit. Situs tumoris praecipue supra tentorium cerebelli invenitur. Sub microscopio multae mitoses observantur. Coartatio structuram aliarum cerebri occurrere possunt, ergo resectio tumoris temptatur.

#### Astrocytoma anaplasticum (*WHO* graduum III-IV)

Ut astrocytomata quarti gradus enim, astrocytoma anaplasticum quoque gliomatibus altissimorum graduum attribuuntur. Numerus et atypiarum et cellularum et mitosum atrocytomatibus secundi gradus altior est, non observantur quidem necrosis et proliferatio vascularis quarti gradus. Therapiae ex resectione neurochirurgica, radio- et chemotherapia (imprimis cum Temozolomido) consistunt.

#### Glioblastoma multiforme (*WHO* gradus IV)

 Pagina principalis est: Glioblastoma multiforme 
Glioblastoma multiforme tumor malignissimus cerebri videtur. Initio symptomata indistincta et tenuia sunt, sed in cursu dolor capitis, nausea, symptomata apoplexiae similia oriuntur. Tractationes difficillissime sunt, et chemotherapeuticae (imprimis cum Temozolomido) et neurochirurgicae adhibentur.

### Systema gradiens secundum *WHO* 2016

| Grex astrocytomatum | Astrocytoma | Subtypi |
| --- | --- | --- |
| Tumores astrocytici diffusiet oligodendrogliales | * Astrocytomata diffusa
 | * IDH1 mutanda
	+ Astrocytoma gemistocyticum, IDH1 mutanda
* Typus ferox
* non alibi specificatum
 |
| * Astrocytomata anaplastica
 | * IDH1 mutanda
* Typus ferox
* non alibi specificatum
 |
| * Glioma linea medianae diffusa, H3
 | *adhuc ignoti* |
| * K27M-mutandum
 | *adhuc ignoti* |
| * Glioblastomata
 | * IDH1 mutanda
	+ Glioblastoma cellularum gigantium
	+ Gliosarcoma
	+ Glioblastoma epitheloidum
* Typus ferox
* non alibi specificatum
 |
| * Oligodendrogliomata
 | * IDH1 mutanda, et 1pq19
* co-deletum
* non alibi specificatum
 |
| * Oligodendrogliomata anaplasmatica
 | * IDH1 mutanda, et 1pq19
* co-deletum
* non alibi specificata
 |
| * Oligoastrocytoma non alibi specificatum
 | *adhuc ignoti* |
| * Oligoastrocytoma anaplasmaticum non alibi specificatum
 | *adhuc ignoti* |
| Alii tumores astrocytici | * Astrocytoma pilocyticum
* Astrocytoma pilomyxoidum
* Astrocytoma cellularum gigantium subependymale
* Xanthoastrocytoma pleomorphicum
 | *adhuc ignoti* |

Notae
-----

1. ↑  Louis D. N. Perry A. Reifenberger G. von Deimling A. Figarella-Branger D. Cavenee W. K. Ohgaki H. Wiestler O. D. Kleihues P. Ellison D. W. (2016). "The 2016 World Health Organization Classification of Tumors of the Central Nervous System: a summary". *Acta neuropathologica* **131** (6): 803-20
2. ↑  Komori T. (2017). "The 2016 WHO Classification of Tumours of the Central Nervous System: The Major Points of Revision". *Neurologia medico-chirurgica* **57** (7): 301-11

Nexus interni
-------------

* Tumor